**REFERAT**

**af møde i Det Humanistiske Fakultets Arbejdsmiljøudvalg**

**Til stede var:** Simon Møberg Torp (formand)

Steffen Nordahl Lund (arbejdslederrepræsentant)

 **Fraværende med afbud:** Bettina Ross (arbejdsmiljørepræsentant)

**Sekretær:**  Bettina Ibsen Hilt

**Mødedato:** 25. januar 2017

|  |
| --- |
|  |

**Punkt 1: Godkendelse af referat**

Referatet blev godkendt.

**Punkt 2: Meddelelser**

1. Referat af HAMU møde d. 14. december 2016 (endnu ikke tilgængeligt) <http://sdunet.dk/Administration/RaadNaevnUdvalg/Hovedarbejdsmiljoudvalget/Referater.aspx>
2. Eventuelt

Intet at bemærke.

**Punkt 3: Den årlige arbejdsmiljødrøftelse 2016**

FAMU gennemgik og drøftede resultaterne af arbejdsmiljøopgørelsen og af rapporten fra enhedernes årlige arbejdsmiljødrøftelse. Vurderingen var samlet set, at organisationen er kommet i mål med en god og tilfredsstillende arbejdsmiljøindsats i 2016.

FAMU fandt, at enhedernes arbejdsmiljøopgørelse afdækkede en skærpet opmærksomhed på områderne ’arbejdspres’ og ’beredskab’, som planlægges adresseret på to arbejdsmiljøarrangementer i 2017.

 **Punkt 4: Events 2017**

Der planlægges to arbejdsmiljøarrangementer i 2017.

Det ene arrangeres for de lokale arbejdsmiljøgrupper, og temaet er beredskab og generel skærpelse af bevidstheden herom. Steffen Nordahl Lund tager kontakt til arbejdsmiljøkontoret.

Arrangementet forventes afholdt primo maj.

Det andet arrangeres for samtlige medarbejdere ved Det Humanistiske Fakultet, og temaet er effektiv arbejdstilrettelæggelse.

Simon Møberg Torp kontakter mulig oplægsholder.

Arrangementet forventes afholdt primo november.

**Simon Møberg Torp**

Dekan